Specialistul poate verifica anumite documente specifice legate de faza de executie și proiectare.  La nivel macro, verificarea simplă conferă cumpărătorului siguranța că a cumpărat o clădire construită la un nivel de calitate cerut de lege. Mai mult, documentele, daca sunt complete, atestă că există o asumare clară a răspunderii, pentru calitatea lucrărilor proiectate și executate, de către o serie întreagă de profesioniști. Dacă există elemente de proiectare majore, neconforme, acestea pot fi descoperite, înainte de cumpărare, de către un specialist, în cadrul consultării cărții tehnice a imobilulului sau vizitei la fața locului.